Publication: Magyar Közlöny
Issue: MK-1998-90 (Year: 1998, Number: 90)
Era: 1990-2004
Section: után, de legfeljebb 1999. február 15-ig számított, a hitelintézet által — az agrártámogatások igénybevételének általános feltételeiről szóló 273/1997. (XII. 22.) Korm. rendelet (a továbbiakban: Korm. r.) 2. §-a (8) bekezdésének
Paragraph Index: 626

(5) Az FVM r. 2. §-ának (2) bekezdése helyébe a következő rendelkezés lép: „(2) Azok a bortermelők, akiknek az (1) bekezdésben meghatározott feltételek szerint a szőlőtermő területük a tíz hektárt nem haladja meg és borlepárlási szándékukat a rendelet megjelenéséig a területileg illetékes hegyközségeknek nem jelentették, azok 1998. október 20-ig a Hegyközségek Nemzeti Tanácsa—Terméktanácshoz beérkezőleg írásban bejelenthetik igényüket. A bejelentésnél közölni kell a bortermelő nevét, címét, lepárlásra felajánlott mennyiséget (hektoliterben), az illetékes hegyközség megnevezését és a tagnyilvántartási számát. A bortermelőnek kell kérni a lepárlásra szánt szőlőbor készletének hivatalos mintavételét az illetékes megyei OBI felügyelőtől, aki gondoskodik a minta beszállításáról. A mintavételnél részt kell venni az illetékes hegybírónak.”

Source: https://magyarkozlony.hu/hivatalos-lapok/74cc0f114fab73f38b18b29b88a80aeb009a73d3/dokumentumok/467c8127fa0511ab4a01cdc0055fa584f50c8816/letoltes